Μια διαφορετική συνέντευξη θα δώσει απόψε ο Κυριάκος Μητσοτάκης στον ALPHA. Σε μια έκτακτη και εφ όλης της ύλης ζωντανή εκπομπή με συντονιστή τον Αντώνη Σρόιτερ, ο Πρόεδρος της Νέας Δημοκρατίας θα απαντήσει σε ερωτήσεις 10 δημοσιογράφων του ALPHA οι οποίοι καλύπτουν ως διαπιστευμένοι συντάκτες όλα τα βασικά υπουργεία.

Συγκεκριμένα, ο κ. Μητσοτάκης θα κληθεί να απαντήσει και να εξηγήσει τις δεσμεύσεις που έχει αναλάβει ανά τομέα πολιτικής στους δημοσιογράφους: Χριστίνα Κράτση (τομέας Εξωτερικών), Κώστα Σαρικά (τομέας Εθνικής Άμυνας), Βαγγέλη Δουράκη (τομέας Οικονομικών), Μαρία Τσινκίδου (τομέας Εργασίας), Ελένη Λαζάρου (τομέας Παιδείας), Χάρις Μανουσάκη (τομέας Υγείας), Ρεγγίνα Σπυράτου (τομέας Δικαιοσύνης), Πέτρο Καρσιώτη (τομέας Ασφάλειας) και Χρύσανθο Κοσελόγλου (Πολιτικό). Η έκτακτη εκπομπή θα ξεκινήσει λίγο μετά τις 9 μ.μ.

